Kagu-Eesti MAROde ja RaM REHO talituste arutelu

Kagu-Eesti ühistest tegevustest lähtuvalt 21.08.18 KOV juhtide kokkulepetest

16.10.2018, Valga

**Osalesid:** Tõnis Lass, Mare Raid, Margus Leppik, Raul Tohv, Eve Neemsalu, Aarne Leisalu, Toomas Piirmann, Tiit Toots, Eveli Kuklane, ?

Lepiti kokku järgmises vastutuse jagunemises ja esialgsetes tegevustes. Järgmine kohtumine, kus tehakse ülevaade vahepeal toimunud tegevustest, leiab aset **26. novembril kell 13** Võrus RaM REHO Võru talituse III k saalis (Jüri 12).

1. Kagu-Eesti tööstus- ja ettevõtlusalade ühine arendamine
	1. **Kagu-Eesti maakonnad loovad ühise võrgustiku tööstus- ja ettevõtlusalade arendamiseks ja turundamiseks.**

**Eestvedaja:** Põlvamaa Arenduskeskus, Aarne Leisalu

**Tegevus:** Kontseptsiooni koostamine võrgustiku struktuurist, eesmärkidest, organisatsioonilistest toimimismehhanismidest, eelarvest, tegevustest ja oodatavatest tulemustest (sh infoportaal, aktiivne turundus, ootus investorkonsultandile jm). Võimalusel koostada mitu alternatiivset nägemust. Kuna RaM on läbi viimas tööstusalade uuringut, kuhu oodatakse ettepanekuid rahastatavate tegevuste kohta, siis tuleks kontseptsiooni baasil välja töötada ka ettepanekud RaM-ile, mis K-E partneritega läbi arutatakse.

* 1. **Riiklik ja KOV toetus ettevõtlustaristu rajamiseks.**

**Eestvedaja:** Pole

**Tegevus:** Rakendub Kagu-Eesti programmi toetus ettevõtluseks kasutatavate teede ja platside rajamiseks. Juba viiakse ellu ettevõtjate võrkudega liitumise programmi.

* 1. **Noorte ettevõtlikkus** (uus lisandunud tegevus)

**Eestvedaja:** Võrumaa Arenduskeskus, Tiit Toots

**Tegevus:** Kagu-Eesti PATEE programmidesse lisada noorte ettevõtlikkuse tegevused. Kagu-Eesti maakonnad arutavad 2019. a tegevuste sisu ühiselt. Tõenäoliselt rakendub ka Kagu-Eesti programmi toetus noortele ettevõtjatele.

1. **Pangagarantii või muu investeerimistugi ettevõtjatele**

**Eestvedaja:** Põlvamaa Arenduskeskus, Kuldar Leis ja Aarne Leisalu

**Tegevus:** Analüüsida olemasolevaid toetusi ning teenuseid ja leida kitsaskohad. Koostada ettepanekud kas olemasolevate toevõimaluste parandamiseks või uute arendamiseks. Konsulteerida seal juures Kaupo Reedega MKM-ist, kes 31.08 Valga seminaril sel teemal rääkis.

1. **Kagu-Eesti kui mahepiirkond**

**Eestvedaja:** RaM REHO Põlva talitus, Raul Tohv. Partnerid: Margus Timmo, Organic Estonia, toiduvõrgustikud, talupidajate liidud.

**Tegevus:** dgf

1. **Sarnaselt seto programmile käivitada mulgi ja vana-võru programmid**

Eestvedaja: RaM REHO Valga talitus, Tõnis Lass. Parnerid: Mulgi Instituut, Võru Instituut.

Tegevus: Võrumaa Arenduskeskus kaardistab esmalt olukorra, sealt edasi planeeritakse järgmised tegevused.

1. **Leppida kokku avalike teenuste miinimumnõuded erinevate tasandite keskuses**

**Eestvedaja:** RaM REHO Võru talitus, Eveli Kuklane

**Tegevus:** Koondada maakonnaplaneeringus kirjeldatud jagunemine, arutada võimalusi Kaia Sarnetiga. Koostada Kagu-Eesti nägemus ja ettepanek.

1. **Rekonstrueerida Valga-Koidula raudtee**

**Eestvedaja:** Valgamaa Arenguagentuur, Rein Org

**Tegevus:** Arutada Valgamaa ja Kagu ühistranspordikeskustega, ELRON-i ning ER-iga raudteebussi katsetamist reisijateveo huvi väljaselgitamiseks. Pidada nõu Operaili ja ER-iga, kuidas saavutada ettevõtjate poolt suurem huvi kaubaveole raudteel.

1. **Riigimaanteed mustkatte alla**

**Eestvedaja:** Võrumaa Arenduskeskus. Partner Maanteeamet.

**Tegevus:** Muudatusettepanekute tegemine teehoiukava kujunemise valemisse, et arvestataks rohkem KOV-ide seatud prioriteetidega, suurema prioriteetsuse saaksid ettevõtluseks ning ühistranspordiks kasutatavad teed ja teed, mis ühendavad vallasiseseid keskusi (nt Orava-Võru, Kanepi-Kõlleste).

1. **Valga-Valka kaksiklinn**

**Eestvedaja:** Valga linn

**Tegevus:** Tegevused on planeeritud. Valga linn kavandab tegevusi Eesti-Läti programmi raames, EP liige Gräzin töötab õigusliku regulatsiooniga. Esmased soovid on lahendada tervishoiu ja hariduse piiriülese rahastamise probleemid.